สัปดาห์นี้มีประเด็น
ตลอดสัปดาห์นี้ น.ส.ยิ่งลักษณ์ ชินวัตร นายกรัฐมนตรี มอบหมายให้รัฐมนตรีทุกกระทรวงมีการแถลงผลงานเป็นรายกระทรวง และนายกรัฐมนตรีจะเป็นผู้แถลงสรุปผลงานของรัฐบาลในภาพรวม โดยช่วงต้นเดือน ก.ย. และสิ้นเดือน ก.ย. จะเสนอต่อรัฐสภา เพื่อให้สภากำหนดวันแถลงผลงานของรัฐบาลอีกครั้ง
25 ส.ค. 2555

ตลอดสัปดาห์นี้ น.ส.ยิ่งลักษณ์ ชินวัตร นายกรัฐมนตรี มอบหมายให้รัฐมนตรีทุกกระทรวงมีการแถลงผลงานเป็นรายกระทรวง และนายกรัฐมนตรีจะเป็นผู้แถลงสรุปผลงานของรัฐบาลในภาพรวม โดยช่วงต้นเดือน ก.ย. และสิ้นเดือน ก.ย. จะเสนอต่อรัฐสภา เพื่อให้สภากำหนดวันแถลงผลงานของรัฐบาลอีกครั้ง
สำหรับประเด็นน่าสนใจอื่นๆ เช้าวันจันทร์ที่ 27 ส.ค. ธนาคารไทยพาณิชย์แถลงข่าวยุทธศาสตร์กลุ่มธุรกิจลูกค้าบุคคล และภาพรวมการเติบโตและการแข่งขันตลาดส่วนบุคคล และทิศทางธุรกิจครึ่งปีหลัง 2555 
ช่วงบ่ายโมงตรง ศูนย์ศึกษาเศรษฐศาสตร์การเมือง จุฬาลงกรณ์มหาวิทยาลัย จัดสัมมนาเรื่อง “การปรับตัวของทุนไทย : จากทุนท้องถิ่นสู่ทุนข้ามชาติ” นำเสนอบทความที่น่าสนใจ เรื่องพลวัตการปรับตัวของกลุ่มทุนภูเก็ต และทุนไทยไปพม่า (ทวาย)
ส่วนวันที่ 28 ส.ค. ธนาคารเอชเอสบีซี ประเทศไทย บรรยายสรุปเรื่องภาพรวมและแนวโน้มเศรษฐกิจไทย และเศรษฐกิจเอเชียในครึ่งปีหลัง เริ่มเวลา 13.30 น. ที่โรงแรมเซนต์ รีจิส
สำหรับงานใหญ่ประจำปี ตลาดหลักทรัพย์แห่งประเทศไทย (ตลท.) จัดงาน Thailand Focus 2012 : Positioning Thailand for the Next Growth Phase แสดงโอกาสการลงทุนแก่ผู้ลงทุนสถาบันจากทั่วโลกจากบริษัทจดทะเบียนกว่า 90 บริษัท ร่วมแสดงวิสัยทัศน์ทิศทางการเติบโตของเศรษฐกิจไทย พร้อมดึงตลาดหลักทรัพย์และบริษัทจดทะเบียนในอินโดจีนร่วมนำเสนอข้อมูลให้แก่ผู้ลงทุนเป็นครั้งแรก ระหว่างวันที่ 29-30 ส.ค.นี้ โดยมี นายกิตติรัตน์ ณ ระนอง รองนายกรัฐมนตรีและ รมว.คลัง ปาฐกถาพิเศษการปฏิรูปประเทศไทย ณ โรงแรมโฟร์ซีซั่นส์ m